Համերֆեսթ: Բևեռափայլ (նկար)

«Համերֆեսթ։ Բևեռափայլ» (), ռուս գեղանկարիչ, թատերական նկարիչ, մանկավարժ և գրող Կոնստանտին Կորովինի նկարներից։ Այս ստեղծագործությունը հեղինակը վրձնել է 1894-1895 թվականներն ընկած ժամանակահատվածում։ Յուղաներկով կտավի չափերն են 175,6 × 106,7 սմ։ Այսօր «Համերֆեսթ։ Բևեռափայլ» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

Պատմություն և նկարագիր 
«Համերֆեսթ։ Բևեռափայլ» ստեղծագործությունը Կոնստանտին Կորովինը ստեղծել է, երբ նկարիչ Վալենտին Սերովի հետ գտնվում էր Սկանդինավիայում 1894 թվականին։ Այդ ճանապարհորդությունը հովանավորել էր ռուս մեկենաս Սավվա Մամոնտովը։ Նրանք այդ ուղևորության ժամանակ այցելեցին նորվեգական Համերֆեսթ  () քաղաքը, որը Նորվեգիայի և Եվրոպայի ամենահյուսիսային քաղաքներից մեկն է։ Այս կտավը հեղինակը վերջացրեց 1895 թվականին։ «Համերֆեսթ։ Բևեռափայլը» Կոնստանտին Կորովինի ինքնատիպ էտյուդներից մեկն է, որն ընդգրկում է նրա հյուսիսային շրջանի աշխատանքները։

Առաջին անգամ «Համերֆեսթ։ Բևեռափայլ» ստեղծագործությունը ցուցադրության է ներկայացվել «Կոնստանտին Կորովին։ Գեղանկարչություն։ Թատրոն։ Ծննդյան 150-ամյակ» ցուցահանդեսի ժամանակ։ Վերջինս տեղի ունեցավ 2012 թվականի մարտի 29-ից մինչև օգոստոսի 12-ը Տրետյակովյան պատկերասրահում։

Կարծիքներ 
Արվեստաբան Ռաիսա Վլասովան «Համերֆեսթ։ Բևեռափայլ» ստեղծագործության մասին արտահայտվել է այսպես.

Ծանոթագրություններ

Արտաքին հղումներ 
 «Համերֆեսթ։ Բևեռափայլ» նկարը Տրետյակովյան պատկերասրահի տվյալների բազայում 

1894 նկարներ
Կոնստանտին Կորովինի նկարներ
Ռուսաստանի արվեստ
Իմպրեսիոնիզմ
Տրետյակովյան պատկերասրահի նկարներ
Բնանկարներ
1895 նկարներ